kardosdrur/scandi-wiki huggingface dataset:
Laura Ràfols

Laura Ráfols (født 14. marts 1993) er en spansk fodboldspiller, der spiller som målmand for FC Barcelona i Primera Division og Cataloniens kvindefodboldlandshold.

Referencer

Eksterne henvisninger 

 
 Profil  hos FC Barcelona
 
 

Kvindelige fodboldlandsholdsspillere fra Spanien
Fodboldspillere fra FC Barcelona
Orkanen Harvey

Orkanen Harvey var en orkan, der ramte den amerikanske delstat Texas sidst på dagen fredag 25. august 2017, lokal tid (lørdag, dansk tid).

Orkanen startede omkring Barbados en uges tid før den ramte Texas. I begyndelsen var det en tropisk storm, men efterhånden flyttede den sig mod vest og nordvest, men da den nåede den Mexicanske Golf fik den mere energi pga. havvandets temperatur, der var højere, end det farvand, stormen hidtil havde passeret. Derved blev det til en orkan.

Før orkanens ankomst var flere tusinde mennesker langs kysten blevet evakueret, i nogle amter blev der indført obligatorisk evakuering. Olieindutrien evakuerede desuden sine ansatte fra platformene i den Mexicanske Golf. I Texas blev delstatens nationalgarde indkaldt.

Harvey ramte land i Rockport nord for Corpus Christi i den sydlige del af Texas. Der frygtes stormfloder på op til fire meters højde og at områder kan blive ubeboelige i uge- eller månedsvis. Der er ifølge CNN ikke kommet tilsvarende advarsler siden Orkanen Katrina 12 år tidligere. Ved landgangen havde orkanen en vindstyrke på op til 215 km/t (ca. 59 m/s), hvilket svarer til kategori fire på Saffir-Simpson-skalaen, som går til fem. Efterfølgende er orkanen blevet nedgraderet til en kategori 1-orkan.  I den efterfølgende uge frygtes der at falde op til en meter regn visse steder i Texas.

Der havde ikke været en orkan i Texas med højere vindhastigheder siden 1961 og den overgik Orkanen Katrina fra 2005 i vindstyrke, men denne var overordnet større og forårsagede større oversvømmelser pga. det område den ramte (New Orleans). USA's præsident har på opfordring fra Texas' guvernør Greg Abbott underskrevet en nødbekendtgørelse, der erklærer orkanen for en "føderal katastrofe", hvilket sikrer maksimal føderal hjælp til Texas.

Orkanen fik benzinpriserne til at stige op til orkanens landgang, da det forventedes, at olieproduktionen i den Mexicanske Golf ville blive indstillet og der blev advaret om, at der kunne dukke alligatorer op, da de søger mod højereliggende områder. Op til orkanens landgang havde folk i både Texas og nabodelstaten Louisiana barrikaderet sig, og en evakuering var undervejs.

Pr. 26. august om aftenen havde orkanen kostet to mennesker livet. Dene ene blev fundet død efter en brand i et hus i Rockport, men en anden er fundet død i Houston 30 meter fra sin bil. Pr. 27. august er der meldt om 14 tilskadekomne.

Referencer 

Harvey
Texas
Louisiana
Begivenheder i 2017
Harvey

Harvey har flere betydninger:

Personer med efternavnet Harvey
 PJ Harvey – en engelsk sangerinde og musiker.
 Domino Harvey – en britisk dusørjæger.
 David Harvey – en engelsk professor.
 William Harvey – en engelsk læge.
 George Peel Harvey – en engelsk civilingeniør.

Andet
 Harvey (film fra 1950) – en film fra 1950.
 Harvey (film fra 1996) – en film fra 1996.
 Orkanen Harvey – en orkan.

Se også
 Harvey Weinstein
Gemma Gili

Gemma Gili (født 21. maj 1994) er en spansk fodboldspiller, der spiller som midtbane for FC Barcelona i Primera División og Spaniens kvindefodboldlandshold. Hun har tidligere spillet for Valencia CF Femenino.

Referencer

Eksterne henvisninger 
 
 
 Profil hos FC Barcelona
 Profil hos La Liga 

Kvindelige fodboldlandsholdsspillere fra Spanien
Fodboldspillere fra FC Barcelona
María Pilar León

María Pilar León også kaldt Mapi León (født 13. juni 1995) er en spansk fodboldspiller, der spiller som forsvarsspiller for FC Barcelona i Primera División og Spaniens kvindefodboldlandshold.

Meritter 
 Copa de la Reina de Fútbol: Vinder 2016
 Algarve Cup: Vinder 2017

Referencer

Eksterne henvisninger 
 
 

Kvindelige fodboldlandsholdsspillere fra Spanien
Fodboldspillere fra FC Barcelona
Fodboldspillere fra Atlético Madrid
Stafford

Stafford er grevskabshovedstad (County town) i Stafford distriktet, Staffordshire, England, med  indbyggere. Byen ligger 199.8 km fra London. Distriktet har et befolkningstal på 130.869 (pr. 2011). Den nævnes i Domesday Book fra 1086, hvor den kaldes Stadford/Statford.

Referencer

Eksterne henvisninger 

Byer i England
County towns i Storbritannien
Staffordshire
Boels Ladies Tour 2017

Boels Ladies Tour 2017 var den 20. udgave af cykelløbet Boels Ladies Tour. Løbet var en del af UCI Women's World Tour og blev arrangeret fra 29. august til 3. september 2017. Den samlede vinder af løbet blev hollandske Annemiek van Vleuten fra .

Hold og ryttere

Danske ryttere
Amalie Dideriksen kørte for Boels-Dolmans
Christina Siggaard kørte for Team VéloCONCEPT Women
Pernille Mathiesen kørte for Team VéloCONCEPT Women

Etaperne

Prolog

2. etape

3. etape

4. etape

5. etape

6. etape

Resultater

Eksterne henvisninger 
 

2017
Cykelløb i 2017
Kiper

Kiper er en type tekstil, der er vævet i et mønster med diagonalle paralleller ribber (modsat satin og almindelig vævning). Dette gøres ved at lade islættråden gå over en eller flere af trendtråden, og herefter under to eller flere trendtråde og så fremdeles. Derudover skal der være et "trin" eller forskydning mellem hver række, hvilket giver det karakteristiske diagonale mønster. Som følge af strukturen giver kipervævet stof generelt en god drapering.

Referencer 

Vævede tekstiler
Honda Jazz

Honda Jazz er en 5-dørs hatchback med tværliggende frontmotor og forhjulstræk i minibils klassen.
Type AA blev produceret mellem 1983 og 1986, og blev solgt i Europa som Honda Jazz, da Opel brugte City navnet som bilen hed uden for Europa. Honda Jazz (City) blev afløst af Honda Logo og Honda genoplivede i 2001 navnet Jazz til deres nye minibil, som i hjemlandet (Japan), Kina og Amerika hedder Fit.
2. generation vandt Årets Bil i Danmark i 2009, og fik en 5. plads i Årets Brugtbil 2016.

City/Jazz (AA, 1983-1986)

Jazz (GD, 2001-2008)

Jazz (GE, 2008-2014)

Jazz (GK, 2014-2020)

Jazz (GR, 2020-) 

Jazz
Biler fra 2010'erne
Barathea

Barathea, nogle gange stavet barrathea, er et blødt tekstil, med hopsackkipervævning, der giver en ledt rug eller rynket overflade. Trådene består af uld, silke eller bomuld. Kamgarnsbarathea (fremstillet med blødt uldgarn) bruges ofte til aftenfrakker, som kjolefrakker, smoking og militæruniformer, i sort eller midnatsblå. Silkebarathea, enten fuldstændigt af silke eller med brug af islæt i bomuld, anvendes ofte til slips.

Referencer 

Vævede tekstiler
Anthonyrullen

Anthonyrullen er en illustreret oversigt over fartøjer i den engelske flåde. Informationen i rullen blev samlet og fremstillet i kong Henrik 8.s regeringstid, omkring 1540.

Flådefortegnelsen er opkaldt efter ophavsmanden Anthony Anthony, en ledende embedsmand. Oprindelig bestod oversigten af tre kalveskindsruller med illustrationer af 58 skibe og information om størrelse, besætning, bevæbning og udstyr. Rullerne blev fremlagt for Henrik 8. i 1546 og opbevaret i det kongelige bibliotek. I 1680 gav Karl 2. to af rullerne til Samuel Pepys, som fik dem opdelt og samlet i et bind. Bogen opbevares nu i Pepys' bibliotek i Magdalene College ved Universitetet i Cambridge. Den tredje rulle forblev i den kongelige samling indtil Vilhelm 4. gav den til sin datter lady Mary Fox, som solgte den til British Museum i 1858. Denne rulle ejes nu af British Library.

Anthonyrullen er den eneste fuldstændig illustrerede inventarliste over fartøjer i den engelske marine i tudortiden. Anthony Anthony var ikke professionel kunstner, og illustrationernes kunstnerlige værdi er beskrevet som "mønsterkonformt, naivt håndværk", selv om tegningerne også vidner om "en dygtig amatørs form- og farvesans". Listernes tekster har vist sig at være ganske korrekt, men de fleste skibsillustrationer er forenklede og lavet efter en skabelon. Detaljeniveauet for skibenes konstruktion, bevæbning og specielt rigging er derfor temmelig omtrentlig. Ikke desto mindre har afbildningen af skibenes ceremonielle ornamenter givet vigtig sekundærinformation til studierne af tudortidens heraldik, flag og udsmykning af skibe.

For skibe, som er kendt fra tudortiden som Henry Grace à Dieu og Mary Rose, er oplysningerne i Anthonyrullen de eneste kendte kilder fra skibenes samtid. Mary Rose forliste i 1545, og resterne blev hævet i 1982. En sammenligning af informationer om skibene i rullen og de bevarede rester har givet ny indsigt i periodens marinehistorie.

Referencer

Litteratur 
 Gardiner, Julie (editor), Before the Mast: life and death aboard the Mary Rose The Archaeology of the Mary Rose, Volume 4. The Mary Rose Trust, Portsmouth. 2005. 
 Knighton, C. S. & Loades, David M., The Anthony Roll of Henry VIII's Navy: Pepys Library 2991 and British Library Additional MS 22047 with related documents. Ashgate Publishing, Aldershot. 2000. 
 Marsden, Peter, Sealed by Time: The Loss and Recovery of the Mary Rose. The Archeology of the Mary Rose, Volume 1. The Mary Rose Trust, Portsmouth. 2003. 
 Marsden, Peter (editor), Your Noblest Shippe: Anatomy of a Tudor Warship. The Archaeology of the Mary Rose, Volume 2. The Mary Rose Trust, Portsmouth. 2009. 
 Rodger, Nicholas A. M., The Safeguard of the Sea: A Naval History of Britain 660–1649. W.W. Norton & Company, New York. 1997. 
 Rule, Margaret, The Mary Rose: The Excavation and Raising of Henry VIII's Flagship. (2nd edition) Conway Maritime Press, London. 1983. 
 Russel, Margarita. Visions of the sea: Hendrick C. Vroom and the origins of Dutch marine painting, Brill Archive, Leiden, 1983, 
 Stirland, Ann J. Raising the Dead: The Skeleton Crew of Henry VIII's Great Ship, the Mary Rose. John Wiley & Sons, Chichester. 2000. 

Manuskripter
Alfred d'Orsay

Alfred Grimod d'Orsay, også kendte som comte d'Orsay (greve af Orsay) (Alfred Guillaume Gabriel; født 4. september 1801, død 4. august 1852) var en fransk amatørkunstner, dandy, og modefænomen i begyndelsen til midten af 1800-tallet.

Personer fra Frankrig
DOCSIS

Data Over Cable Service Interface Specification (DOCSIS) er en international telekommunikationsstandard, som specificerer hvordan der kan leveres bredbånd igennem et kabel-tv-anlæg. DOCSIS-standarden beskriver kommunikationen mellem et kabelmodemtermineringssystem og et kabelmodem.

DOCSIS anvendes af kabel-tv-operatører til at levere internet ovenpå en eksisterende kabel-tv-infrastruktur, og bruges blandt andre af YouSee og Stofa i Danmark.

Historie 
Den første version af DOCSIS blev udgivet i marts 1997, og siden har fulgt en række revideringer af standarden, som har betydet mulighed for at levere højere bredbåndshastigheder, forbedret servicekvalitet og sikkerhed, samt understøttelse IP-telefoni og IPv6. DOCSIS-standarden udgives af den almennyttige organisation CableLabs, som er et forsknings- og udviklingsfællesskab finansieret af medlemsvirksomhederne.

Versioner

Eksterne henvisninger 
 DOCSIS 1.0 specifications 
 DOCSIS 1.1 specifications 
 DOCSIS 2.0 specifications 
 DOCSIS 3.0 specifications 
 DOCSIS 3.1 specifications

Se også 
 Kabel-tv 

Data
Datanet
Bredbånd
Standarder
Daniela Sabatino

Daniela Sabatino (født 26. juni 1985) er en italiensk fodboldspiller, der spiller som angriber for Fiorentina i Serie A og Italiens kvindefodboldlandshold.

Referencer

Eksterne henvisninger 

 

Kvindelige fodboldlandsholdsspillere fra Italien
Kvindelige fodboldspillere fra Italien
Fodboldspillere fra Fiorentina Women's F.C.
Davul

En duval (også omtalt som Tapan, Tabl, Daouli, Dobă, Lodra og Goch) er en stor tromme med skind i begge ender, så den kan spilles på fra begge sider. Man spiller på en duval med køller. Duvalen har været et udbredt instrument i mange lande og kulturer langt tilbage og der findes derfor en lang række forskellige betegnelser for instrumentet afhængig af området.

Navne 

 tupan (gora: Tupan)
 davul (tyrkisk davul)
 davil (Tamilsk: davil)
 daul, tǎpan, tupan (bulgarsk: тъпан, тупан)
 tapan, goč (goch) (serbisk: тапан, гоч)
 tapan (makadonsk: тапан)
 tobă/dobă (rumænsk tobă)
 tabl (arabisk tabl eller tabl baladi)
 tof (hebraisk tof תוף)
 daouli (græsk νταούλι), betyder bogstaveligt talt "tromme"
 lodra, tupana, daulle (albansk: lodra)
 dohol (persisk دهل duhul/dohol)
 doli (georgisk დოლი doli)
 dhol (armensk դհոլ dhol)
 towla/dowla (syrisk ܛܲܒܼܠܵܐ})
 dahol (kurdisk: dahol)

Eksterne henvisninger 

 Discover Turkey information page on davul with sound clips 
 History of the Davul, from ancient times until the 18th century; in German: Janissary instruments and Europe 
 Greek musical instruments 
 Serbian musical instruments 
 Pontic Daouli 

Percussion
Fladbue

En fladbue er en flad bue uden recurve med relativt brede ben, der har nogenlunde rektangulært tværsnit. Da benene er relativt brede har fladbue normalt et smallerede og dybere håndtag, der er rundet af, og ikke bøjer med resten af buen når den skydes, for at give bedre greb. Designet adskiller sig fra en langbue, hvis ben er enten runde eller D-formede i tværsnittet, og som normalt er bredest i håndtaget. Fladbuer kan være lige så lang som en langbue, men de kan også være meget korte. Den typiske længde på omkring 1,7-1,8 m, mens en engelsk langbue typisk er 1,8-2,0 m. Traditionelle fladbuer er fremstillet i ét stykke træ, men laminat- og kompositbuer har eksisteret både i oldtiden og i moderne tid. Moderne fladbuer bruger ofte glasfiber.

De ældste buer i verden, er Holmegårdbuerne som er dateret til omkring år 7.000 f.v.t., og disse buer er alle fladbuer.

Referencer

Eksterne henvisninger 
 The Traditional Bowyers Bible Volume 1. 1992 The Lyons Press. 
 The Traditional Bowyers Bible Volume 2. 1992 The Lyons Press. 
 The Traditional Bowyers Bible Volume 3. 1994 The Lyons Press. 
 The Traditional Bowyers Bible Volume 4. 2008 The Lyons Press. 
 Gray, David (2002) Bows of the World. The Lyons Press. 
 The Flat Bow  by W. Ben Hunt & John J. Metz, 1936.

Buer (våben)
Copa de la Reina de Fútbol 2017

Copa de la Reina de Fútbol 2017 var den 35. udgave af den spanske pokalturnering i fodbold for kvinder. Den varede fra 4 til 18. juni 2017.

Kvalifikation

Top otte i spanske Primera División 2016-17 (provisorisk).

Resultater

Overblik

Kvartfinaler

Semifinaler

Finale

Målscorere 
3 mål:
 Mari Paz Vilas (Valencia CF)
 Sonia Bermúdez (Atlético Madrid)

2 mål:
 Natalia Pablos (Rayo Vallecano)
 Priscila Borja (Atlético Madrid)
 Jennifer Hermoso (FC Barcelona)

1 mål:

Selvmål
 María Estella del Valle (i kamp mod Atlético Madrid)

Fodbold i Spanien
Fodbold i 2017
ByeAlex

ByeAlex (Alex Márta, født  1984) er en ungarsk sanger. Han repræsenterede Ungarn ved Eurovision Song Contest 2013 med sangen "Kedvesem".

Eksterne henvisninger 

Sangere fra Ungarn
Ungarns Eurovision Song Contest-deltagere
Deltagere ved Eurovision Song Contest 2013
Zlata Ognevitj

Zlata Ognevitj (; født 12. januar 1986) er en ukrainsk sanger. Hun repræsenterede Ukraine ved Eurovision Song Contest 2013 med sangen "Gravity". 

Sangere fra Ukraine
Ukraines Eurovision Song Contest-deltagere
Deltagere ved Eurovision Song Contest 2013
Championnat National 2

Championnat National 2 (tit bare kaldet National 2) er den fjerdehøjeste liga i det franske fodboldsystem, og bliver kontrolleret af Frankrigs fodboldforbund. Ligaen består af 64 klubber fordelt i 4 puljer, og når sæsonen er slut bliver den bedst placerede i hver pulje rykket op i landets tredjebedste række, Championnat National. De tre dårligst placerede i hver pulje bliver degraderet til det femtebedste niveau, Championnat National 3.
Fodboldligaer
Fodbold i Frankrig
Etableret i 1993
Championnat National 3

Championnat National 3 (tit bare kaldet National 3) er den femtehøjeste liga i det franske fodboldsystem, og bliver kontrolleret af Frankrigs fodboldforbund. Ligaen består af 180 klubber fordelt i 12 puljer, og når sæsonen er slut bliver den bedst placerede i hver pulje rykket op i landets tredjebedste række, Championnat National 2. De fire dårligst placerede i hver pulje bliver degraderet til det sjettebedste niveau som også er de regionale ligaer Division d'Honneur.
Fodboldligaer
Fodbold i Frankrig
Etableret i 1993
Gladius

Gladius (latin glădĭus) var det sværd, som Romerrigets fodsoldater primært benyttede. Tidlige romerske sværd mindede meget om sværd fra Grækenland. Fra omkring år 200 f.v.t. gik romerne over til at fremstille sværd, som mindede mere om keltiberernes og andre fra deres område, under erobringen af Hispania. Det sværd var kendt som gladius hispaniensis eller et hispanisk sværd.

En fuldt udstyret romersk legionær var efter Gaius Marius' reformer udstyret med et skjold (scutum), et eller to kastespyd (pila), et sværd (gladius), ofte en daggert (pugio) og i den senere romerske periode også kastepile (plumbatae). Normalt kastede soldaterne deres spyd for at bryde fjendens formation og få dem i nærkamp, hvor romerne kunne bruge deres gladius. En soldat brugte skjoldet til at beskytte sig og stak med sværdet. Alle typer gladius har tilsyneladende kunnet bruges til at hugge og stikke med.

Referencer

Litteratur 
 Significant Contributions in the Study of European Arms and Armor, bibliography by the Arms and Armor Society of America.
 Armamentarium: subject bibliographies: swords
 John William Humphrey, John Peter Oleson, Andrew Neil Sherwood, Greek and Roman Technology: a sourcebook

Eksterne henvisninger 

Sværd fra Europa
Romerriget
Bates Delight

Bates Delight er et det første engelsksprogede studiealbum af den danske skuespiller, sanger og sangskriver Martin Brygmann. Det udkom den 25. august 2017 på ArtPeople. Albummet har taget tre og et halvt år at færdiggøre, siden Martin Brygmann skrev de første sange. Det har ifølge Martin Brygmann kostet en halv million kroner at indspille og producere.

Modtagelse 
Jan Eriksen fra BT gav albummet fem ud af seks stjerner, og skrev: "Taget på sine egne præmisser er 'Bates Delight' et mindre dansk popmesterværk. Martin Brygmann har skabt et album, den danske rockscene ikke vidste, den savnede. I øvrigt er det godt at se Brygmann træde kunstnerisk i karakter efter en del år med diverse små og store skuespilroller."

Politikens anmelder Henrik Palle gav albummet tre ud af seks hjerter. Anmelderen roste albummets produktion og dets melodier, og sammenlignede sangene med Gilbert O'Sullivan og Paul McCartney. 

Jan Opstrup Poulsen fra Gaffa gav ligeledes Bates Delight tre ud af seks stjerner, og skrev: "Det er rigtig pæne og nydelige kompositioner, der er tæt på at fordampe i egen velvære, hvis det ikke lige var for Brygmanns trang som solist til at gå lidt nye veje". ... ...Bates Delight er lidt for meget lyden af i går, hvor det ikke lykkes for Brygmann at bryde med fortidens poplyd.

Musikjournalisten Per Wium skrev lige efter udgivelsen på sin blog blandt andet: "Det er nemlig et fremragende album. Tidløst. Og tilmed håndspillet."

Spor 

1. Interlude 1:08

2. Safe and Sound 4:25

3. Sleepwalking 4:29

4. Five in the Morning 3:49

5. Driving 4:26

6. Me Myself and My Suitcase 3:46

7. Dive 3:47

8. Little Miss Peculiar 5:37

9. Lighthouse Glow 5:48

10. Probably Plastic 3:49

11. Victorious Youth 4:50

12. Strangers 4:10

13. Falling 3:56

Hitliste

Kilder 

Album fra 2017
Popalbum fra Danmark
Fabiana da Silva Simões

Fabiana da Silva Simões (født 4. april 1989), mest kendt som Fabiana, er en brasiliansk fodboldspiller, som spiller for FC Barcelona i Primera Division og for Brasilien. Hun vandt sølvmedalje med Brasilien ved sommer-OL 2008.

Referencer

Eksterne henvisninger 

 
 Boston Breakers Spillerprofil

Kvindelige fodboldlandsholdsspillere fra Brasilien
Fodboldspillere fra FC Barcelona
Olympiske sølvmedaljevindere fra Brasilien
Fodboldspillere ved sommer-OL 2008
Olympiske fodboldspillere fra Brasilien
Deltagere for Brasilien ved sommer-OL 2008
Hemlock Grove

Hemlock Grove er en amerikansk tv-serie fra 2013, baseret på Brian McGreevys roman med samme navn fra 2012.

Medvirkende
Famke Janssen som Olivia Godfrey
Bill Skarsgård som Roman Godfrey
Landon Liboiron som Peter Rumancek
Penelope Mitchell som Letha Godfrey
Dougray Scott som Dr. Norman Godfrey
Freya Tingley som Christina Wendall
Lili Taylor som Lynda Rumancek
Aaron Douglas som Sheriff Tom Sworn
Nicole Boivin, Michael Andreae og Lonnie Waugh som Shelley Godfrey
Tiio Horn som Destiny Rumancek
Kandyse McClure som Dr. Clementine Chausser
Eliana Jones som Alexa Sworn
Emilia McCarthy som Alyssa Sworn 
Joel de la Fuente som Dr. Johann Pryce

Kilder

Eksterne henvisninger 
 

Thrillerserier fra USA
Amerikanske tv-serier fra 2010'erne
Gyserserier fra USA
Tv-serier fra Netflix
Slaget ved La Roche-Derrien

Slaget ved La Roche-Derrien var et slag der foregik i 1347 som en del af den bretonske tronfølgekrig. Det blev udkæmpet om natten imellem engelske og franske tropper. Franskmændene rådede over omkring 4.000-5.000 mand, heriblandt bretonske og genovianske lejesoldater (den største hær som hertug Charles af Blois fik samlet), og de belejrede byen La Roche-Derrien i håb om at lokke Sir Thomas Dagworth, hærfører for den engelske hær i Bretagne på dette tidspunkt, ud i åben kamp.

Baggrund 
Charles af Blois havde givet sine mænd ordre om at etablere fire lejre ud for byens fire porte i et forsøg på at slå de forhadte engelske bueskytter. Der var opført en svag palisade omkring lejrene for at give dække for soldaterne - hans tankegang var, at bueskytterne ikke kunne slå det ihjel, som de ikk ekunne se. Hertug Charles havde også givet strenge ordre om, at de ikke måtte forlade deres lejre, således at de blev nemme mål for bueskytterne.

Slaget 

Da Dagworths hær ankom til La Roche-Derrien var den mindre end en fjerdedel så stort som den franske styrke, og de angreb de østlige lejr, der var den største, og gik således i Charles af Blois' fælde. Dagworths mænd blev beskudt af armbrøstskytter forfra og bagfra, og kort efter blve Dagworth selv tvunget til at overgive sig.

Charles af Blois antog nu, at han have vundet slaget, og at hele Bretagne i praksis var hans, da englændernes hær var besejret. Han sænkede derfor paraderne, men et udfald fra byen, som hovedsageligt bestod af borgere med økser, landbrugsredskaber og andet værktøj angreb franskmændene bagfra. Bueskytterne og soldaterne var tilbage fra den oprindelige hær sluttede sig til, og samen med byens indbyggere fik de gjort en ende på Charles' tropper. Charles de Blois blev tvunget til at overgivet sig, og blev taget til fange så man kunne afkræve løsesum.

Hans strenge ordre om at soldaterne skulle forblive i deres respektive lejre af frygt for bueskytternes pile blev det, som gav englænderne sejren, da de således kunne angribe lejrene én efter én.

Slaget ved La Roche-Derrien i fiktion 
Slaget er med i Bernard Cornwells historiske roman Vagabond, der er en del af hans trilogi The Grail Quest, der foregår under hundredårskrigen. I fogængeren Harlequin er seriens hovedperson med til at indtage byen med den engelske hær.

La Roche-Derrien, Slaget ved
Hundredårskrigen
Begivenheder i 1347
La Roche-Derrien, Slaget ved
La Roche-Derrien
La Roche-Derrien
Merkebekk Station

Merkebekk Station (Merkebekk stasjon) var en jernbanestation på Kragerøbanen, der lå i Drangedal kommune i Norge.

Stationen åbnede som holdeplads sammen med banen 2. december 1927. Den blev opgraderet til station 1. november 1946 men nedgraderet til trinbræt 1. december 1960. Stationen blev nedlagt sammen med banen 1. januar 1989. Den første del af strækningen fra Neslandsvatn til Merkebekk overlevede dog som sidespor og blev benyttet til tømmertransport i 1990'erne.

Stationsbygningen blev opført efter tegninger af Gudmund Hoel og Bjarne Friis Baastad ved NSB Arkitektkontor i 1921.

Litteratur

Eksterne henvisninger 

Stationer på Kragerøbanen
Nedlagte jernbanestationer i Norge
Etableret i 1927
Ophørt i 1989
Jernbanestationer i Telemark